
Da li je dopušteno prodati kožu od kurbana?


* 
* 
* 
* 
* 
* 
* 

 
Da li je dopušteno prodati kožu od kurbana?

Nije dopušteno prodati kožu od kurbana, na osnovu Poslanikovih, ﷺ, riječi: *“Ko proda kožu od kurbana, taj kao da nije ni zaklao ***[kurban](https://pitajucene.com/search/kurban/questions/ "Pretraži pitanja o kurbanu")***.”* (Hakim, 2/422, i Bejheki, 9/496. Imam Hakim predanje smatra ispravnim. Šejh Albani ga je ocijenio dobrim. Vidjeti: *Sahihul-džamia*, 2/1055.) Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kazao je: *“Onaj ko traži nazad ono što je poklonio sličan je psu koji povrati pa pojede ono što je povratio.”* (Buharija, 2589, i Muslim, 1622.)


Ako nije dopušteno tražiti stvar poklonjenu stvorenju, kako može biti dopušteno vratiti ili ponovo se koristiti onim što je prineseno kao pokornost i ibadet Stvoritelju svih svjetova?! Također, po mišljenju većine islamskih učenjaka: Ebu Hanife, Šafije, Ahmeda, Ibn Hazma i nekih drugih, nije dopušteno dati kožu ili drugi dio kurbana mesaru ili kasapinu kao naknadu za njegov rad. (Vidjeti: *El-Muhalla*, 7/385, *El-Mebsut*, 12/14, *El-Mugni*, 11/111, *Medžmu’ul-fetava,* 26/163, *Revdatut-talibin*, 3/225, i *Eš-Šerhul-mumtia*, 7/512-514.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


